Կիրակի, 15 փետրուար 2009, եղաւ յիշատակելի օր մը Ազունիէի ազգային բուժարանին համար։ Արդարեւ, այդ օր հաստատութիւն այցելեցին Հայ աւետ. Մերձաւոր Արեւելքի եկեղեցիներու նախագահ վեր. Մկրտիչ Գարակէօզեան եւ Հայ աւետ. կեդրոնական մարմինի անդամներ՝ իրենց կողակիցներուն հետ։ Նաեւ բուժարան փութացած էին խնամակալութեան անդամներ՝ իրենց կողակիցներուն հետ։ Ասկէ զատ, Այնճարի Հայ աւետ. քրիստոնեայ Ջանից միութեան շուրջ 20 երիտասարդ-երիտասարդուհիներ եւս բարձրացած էին բուժարան՝ պատսպարեալներուն համար իրենց հետ տանելով գուլպաներ եւ անուշեղէն։